Han var trompetist i Grünerløkka skoleorkester. Under den andre verdenskrig virket han med Nora Brockstedt og Oddvar Sanne i hovedstadens Rosekjelleren. Etter utdanningen ved Musikkonservatoriet i Oslo med Reidar Furu som lærer i kontrabass og Roar Aasgaard som trombonelærer startet han i Willy Andresens orkester (1948) før han ble tilsatt som kontrabassist i Kringkastingsorkestret (1953).